Соболев Владимир Степанович

Соболев Владимир Степанович (17 (30). 5. 1908-ж. т., Луганск, азыркы Ворошиловград) - советтик геолог, СССР ИАнын акад. (1958). 

 Социалисттик Эмгек Баатыры (1978), Ленинград тоо-кен институтун бүткөн (1930). 
 Борб, геология-чалгындоо илимий изилдөө институтунда (1930-41), Иркутск жана Львов университеттеринде, УССР ИАнын Кен байлыктар геологиясы институтунда (Львовдо) иштеген. 
 1958- жылдан Новосибирск шаарындагы СССР ИАнын Сибирь бөлүмүнүн Геология жана геофизика институтунда директордун орун басары. 
 Негизги эмгектери Сибирь платформасынын, Украинанын магма жана метаморфизмделген тоо тектерин изилдөөгө арналган. 
 1940-ж. Сибирь платформасы менен Түштүк Африка платформасынын геол. түзүлүшүнүн бири бирине жакындыгын, ошонун негизинде Сибирь платформасынын түндүгүндө кимберлит түтүкчөлөрү кездешүү мүмкүнчүлүгүн болжолдоп айткан. 
 Соболев «Силикаттардын минералогиясына кириш сөз» (1949) деген эмгеги үчүн СССР мамлекеттик сыйлыгын (1950) алган. 
 1974-жылдан Эл аралык минералогия ассоциациясынын президенти. 
Ленин ордени, Эмгек Кызыл Туу ордени менен сыйланган.

Колдонулган адабияттар
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.
Категория:Инсандар